નવા વર્ષની ઉજવણીને લઇને યુવા પેઢી તૈયારીમાં વ્યસ્ત છે ત્યારે કોઇપણ અનિચ્છનીય બનાવ ન બને તે માટે કમરકસી લીધી છે. તમામ જગ્યાઓએ પુરતી સુરક્ષા વ્યવસ્થા ગોઠવવામાં આવનાર છે. શહેર પોલીસના અધિકારીઓનું કહેવું છે કે, શરાબના નશામાં કોઇ ચેડા ન થાય તે માટે પણ ૧૦ ટીમોની રચના કરવામાં આવી છે. આ વખતે નવા વર્ષની પાર્ટી માટે ૨૮ અરજીઓ આવી હતી જે પૈકી ૧૨ અરજીઓ મંજુર કરાઈ છે. કાયદો અને વ્યવસ્થાની સ્થિતિને જાળવવા માટે પણ વિવિધ પગલા લેવાયા છે. સીસીટીવીની વ્યવસ્થા પણ કરાઈ છે.